
(a Képviselő-testület 2012. november 14-i ülésére)
TÁRGY: BESZÁMOLÓ AZ EGÉSZSÉGÜGYI ÉS GYERMEKJÓLÉTI INTÉZMÉNY

                 SZAKMAI TEVÉKENYÉSÉGÉRŐL

A gyermekek védelméről és a gyámügyi igazgatásról szóló 1997. évi XXXI: törvény ( a továbbiakban: Gyvt.) 104. §.(1) bekezdés e) pontja szerint a gyermekjóléti  szolgáltató tevékenységet ellátó állami intézmény fenntartója ellenőrzi és évente egy alkalommal értékeli a szakmai munka eredményességét, a szakmai program végrehajtását. A Gyvt. 104. §. (4) bekezdése alapján az állami intézmény fenntartója a szakmai munka eredményességét az intézmény által készített beszámoló alapján értékeli.
A fenti jogszabály alapján az Egészségügyi és Gyermekjóléti Intézmény igazgatója elkészítette az előterjesztés mellékletét képező beszámolót. A beszámolóban az intézmény vezetője bemutatja az intézmény jelenlegi szervezeti struktúrájának kialakulását, részletes tájékoztatást ad az intézmény szervezeti egységeiről, az intézmény elmúlt egy évi tevékenységéről, az intézmény személyi állományáról, az intézményi térítési díj változásáról, a bevételek és kiadások alakulásáról.

A fentiek alapján javaslom, hogy a Képviselő-testület az Egészségügyi és Gyermekjóléti Intézmény beszámolóját a mellékletben foglaltak szerint fogadja el.

1.Az intézmény történetének, szervezeti átalakulásának áttekintése
· Kiskőrös Város Önkormányzat Egészségügyi Szolgálata a Szakorvos Rendelőintézet jogutódjaként 2007. szeptember 1-én alakult meg azzal a céllal, hogy biztosítsa azokat az alapellátási feladatokat, melyek nem tartoztak a Szakrendelő feladatai közé. A költségvetésben engedélyezett létszám ekkor 13,3 fő volt.
· 2011. július 1-től a 40/2011. sz. Képviselő testületi Határozat a Humán Szolgáltató Központot az Egészségügyi Szolgálatba történő beolvadással megszüntette, mely szerint intézményünk további 3 szakfeladattal bővült:
879017
Helyettes szülőnél elhelyezettek ellátása

889101
Bölcsődei ellátás

889202
Gyermekjóléti ellátás

Az intézményi összevonás telephely változást is eredményezett: a Gyermekjóléti Szolgálat új helyre költözött az Árpád u. 8. szám alá. A három családgondozó tiszta, újrafestett környezetben folytathatta munkáját.
Az intézmény elnevezése ezzel egyidejűleg: Egészségügyi és Gyermekjóléti Intézményre változott.
Az intézményi létszám pedig: 13,3 főről 28,3 főre emelkedett.

2. Az intézmény alaptevékenységeinek változása
A Képviselő-testület a 2/2012. sz. Képviselő testületi Határozatával az Egészségügyi és Gyermekjóléti Intézmény Alapító Okiratát 2012. február 1. napjától módosította:

· az intézménynél feladatelmaradás- a fogászati ellátás, dento-alveorális sebészet, fogászati röntgen, általános csecsemő és gyermekgyógyászati ellátás (MSZSZ) – szolgáltatások ellátásának megszűnése miatt 2012. január 31. napjával 1,8 munkakört (1 fő fogászati asszisztens, 0,3 fő röntgen asszisztens, 0,5 fő szakorvos) megszüntet.

Az intézmény létszámkerete 2012. február 1. napjától 26,5 fő.
Az  intézmény alaptevékenységeinek változása 2012. február 1-től a következőképpen alakult:
Alaptevékenysége:

Szakágazat száma és megnevezése:

862100
Általános járóbeteg-ellátás
Szakfeladatok száma megnevezése:
811000 Építményüzemeltetés
862240 Egyéb, máshová nem sorolt járóbeteg-ellátás
869041 Család- és nővédelmi egészségügyi gondozás
869042 Ifjúság-egészségügyi gondozás
879017 Helyettes szülőnél elhelyezettek ellátása

889101 Bölcsődei ellátás

889201 Gyermekjóléti szolgáltatás

890441 Közcélú foglalkoztatás
890442 Közhasznú foglalkoztatás
890443 Közmunka
3. Az intézmény szakmai tevékenységét meghatározó jogszabályok:  

· 1997.évi CLIV. törvény  az Egészségügyről

· 49/2004.(V.21.) SzCsM.rend a területi védőnői ellátásról

· 1997. évi XXXI. törvény- a gyermekek védelméről és a gyámügyi igazgatásról

· 15/1998.(IV.30) NM rendelet – a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről. 

· 328/2011. (XII.29.) Kormányrendelet – a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
· 24/2006. (XII.28.) önkormányzati rendelet – a személyes gondoskodást nyújtó szociális és gyermekjóléti ellátok térítési díjáról

· 226/2006. (XI.20.) Kormányrendelet a Szociális, gyermekjóléti és gyermekvédelmi szolgáltatók, intézmények ágazati azonosítójáról és országos nyilvántartásáról

4. Az Egészségügyi és Gyermekjóléti Intézmény szervezeti felépítése

5. A szervezeti egységek bemutatása

5.1. Egészségügyi alapellátás
· Védőnői szolgálat
A 49/2004. (V.21.) EszCsM rendeletben meghatározott személyi és tárgyi feltételeknek megfelelően a védőnői szolgálat 7 fő szakképzett védőnővel látja el az alábbi feladatokat:
Család- és nővédelmi egészségügyi gondozás:

- a gyermekvállalás optimális körülményeinek elősegítése céljából az anya fogamzás előtti 

gondozása, a genetikai tanácsadás, a termékenységi ciklus alatti gondozás, a családtervezési 

ismeretek és a fogamzásgátló módszerek megismertetése, valamint a nők fokozott 

védelméhez szükséges összetett megelőzési tevékenység, egészségvédelem, illetve a 0-6 

éves korú gyermekek gondozása
Egészségnevelési programok 2010-2011.
· Anyatejes világnap

· Baba-mama masszázs tanfolyam (egyéni és csoportos)

· Szüreti napok (RR mérés, BMI index számítás, vc-mérés, Oxigén szaturáció mérés)

· Zsebi programban való részvétel
· Elsősegélynyújtó tanfolyam

· Csecsemőgondozási tanfolyam

· Anyaközpont rendezvényén való részvétel

· Iskola/óvodai szülői értekezleten való részvétel

· Egészségnapon való közreműködés

· Ruhabörze
A védőnői szolgálat szakmai tevékenység /2010-2011/ 

Az összehasonlító grafikonon jól mutatja, hogy az ÖVT-s (orvos nélküli, önálló védőnői tanácsadás) tanácsadások száma 2011-ben emelkedést mutat a 2010-es évhez képest, minden ábrázolt korosztály tekintetében. Ez a tanácsadás 2007 óta a kismamák és a kisgyermekes anyukák körében sikerrel működik. Minden védőnőnek van külön tanácsadási napja (heti 4 órában), amikor is a várandós kismamák és a kisgyermekes anyukák felkereshetik őket. Legtöbb kérdés a táplálási, mozgásfejlődési, alvászavar témakörben merül fel.
Ugrásszerűen megnőtt a csoportos egészségnevelésen megjelentek száma. Ide tartoznak a védőnők által az iskolákban-óvodákban tartott különböző prevenciós, felvilágosító, az egészségnevelő előadások és az azt követő beszélgetések lebonyolítása. Továbbá az
„Anyatejes Világnap” alkalmából a Védőnői szolgálat 2012-ben is rendezvényt szervezett, ahol közös beszélgetésekkel, tájékoztató előadásokkal segítették a kismamákat gyermekük helyes táplálási szokásainak kialakításában. A védőnők egészségnevelési programokban való részvétele a 2012-es évben is folyamatos. 

A Védőnői szolgálatnál bekövetkezett változás:

· az intézményvezető által 2012. októbertől kapcsolattartással megbízott védőnő lett kijelölve, aki koordinálja, összefogja és képviseli az intézményvezető és a területi vezető védőnő felé a védőnői szolgálatot.
Feladatkörében:

· Távollétek esetén jelzéssel él az intézményvezető felé. Figyelemmel kíséri a jogszabályi változásokat és ezeket ismerteti kollégáival. A védőnői szolgálatnál felmerülő problémákat összefogja és tájékoztatja azokról az intézményvezetőt.

Kapcsolattartással megbízott védőnő részletes feladatait az intézményvezető munkaköri leírásban határozza meg. 

· Ifjúság-egészségügyi gondozás

A kiskorúak harmonikus testi és lelki fejlődését elősegítő egészségnevelés, szűrővizsgálatok, védőoltások, a beiskolázás előtti vizsgálatok ellátása az ifjúság-egészségügyi orvos feladata. Ezt a tevékenységet az orvos a védőnőkkel együtt dolgozva látja el. 

Gondozási módszerrel történő ellátásban elsősorban azokat a lakosokat kell részesíteni, akiknek gondozását a jogszabályok előírják.

A gondozási feladatokat a védőnők, a szülész-nőgyógyász, a házi-gyerekorvosok segítségével végzik.

5.2. Bölcsőde
A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosító intézmény. Ha a gyermek a 3. évét betöltötte, de testi vagy szellemi fejlettségi szintje alapján még nem érett az óvodai nevelésre, a 4. évének betöltését követő augusztus 31-ig nevelhető és gondozható a bölcsődében. (1997. évi XXXI. törvény 42. § (1) bekezdés).

A 10 ezer főnél nagyobb lélekszámú települések kötelező alapellátási feladatai közé tartozik a bölcsődék létrehozása és fenntartása. Kiskőrösön nagy igény van a bölcsődei gondozás igénybevételére a szülők körében, mivel a nehéz gazdasági helyzetre való tekintettel egyre több anya kénytelen visszamenni a munkahelyére gyermeke 3. életévének betöltése előtt.

A Bölcsőde életét meghatározó változások

· Az Egészségügyi és Gyermekjóléti Intézménynél jelentősebb fejlesztés a bölcsődében történt. A DAOP 4.1.3/C-2f-2009-0022 „ a kiskőrösi Bölcsőde fejlesztése” című pályázaton nyert 61.490.324.-Ft támogatási összeg hosszú évek után lehetőséget biztosított az épület felújítására, korszerűsítésére és bővítésére. 2011-ben a Bölcsőde már a felújított formában folytatta működését: egy csoportszobával és a hozzátartozó átadóhelyiséggel és vizesblokkal bővült. A férőhelyek száma 34 főről 46 főre emelkedett. 
· További változás az, hogy a gyermekek védelméről és a gyámügyi igazgatásról szóló 1997. évi XXXI. Törvény 148.§ (2) bekezdése értelmében a bölcsődei ellátás keretében biztosított gyermekétkeztetésre vonatkozó személyi térítési díj mellett a bölcsődei ellátás keretében nyújtott gondozásra is személyi térítési díj állapítható meg 2012. január 1. napjától. A 328/2011. (XII.29.) Korm. rend. 9 § szerint a rezsiköltséget már nem tartalmazhatja az étkeztetés intézményi térítési díja. 
A fenti törvény 147. §. /2/ bekezdése szerint „A  bölcsőde esetében az intézményi térítési díjat 

külön meg kell határozni a gyermek gondozására, nevelésére, nappali felügyeletére és a vele 

történő foglalkozásra, valamint a gyermekétkeztetésre vonatkozóan.  

A bölcsődei személyi térítési díj megállapításánál figyelembe kell venni a család rendszeres 

havi jövedelmét. A gyermekek napközbeni ellátása esetén, ha annak keretében étkezést is 

biztosítanak a személyi térítési díj összege a család jövedelemének 25%-át nem haladhatja 

meg. A bölcsődei gondozás személyi térítési díját akkor is teljes hónapra kell megállapítani, ha a gyermek az ellátást a hónap nem minden napján veszi igénybe. A bölcsőde esetében a gyermek gondozását térítésmentesen kell biztosítani:

a. a rendszeres gyermekvédelmi kedvezményben részesülő gyermek

b. a tartósan beteg vagy fogyatékkal élő gyermek

c. a három vagy többgyermekes család gyermeke esetében

d. az átmeneti gondozásban lévő vagy ideiglenes hatállyal elhelyezett továbbá az átmeneti vagy tartós nevelésbe vett gyermekek számára.
Ezekben az esetekben a személyi térítési díj csak az étkezésért kérhető, a normatív kedvezményre vonatkozó szabályok szerint (rendszeres gyermekvédelmi kedvezményben részesülő gyermek után 100%, három vagy több gyermekes család gyermeke után 50 %-os kedvezményt kell biztosítani).

A kisgyermekek felvétele az év közben folyamatos. 2012. októberi adatok szerint a beíratott gyermekek száma 52, melyből jelenleg 40 gyermek veszi igénybe az ellátást. Ebből 6 gyermek rendszeres gyermekvédelmi kedvezményben részesül. A bölcsődei létszám feltöltése a 2013-as év első hónapjaiban folyamatosan fog megtörténni.
Az 1997. évi XXXI. törvény 148 § (2) bekezdése hivatkozva – mely szerint a fenntartó döntésétől függően – a bölcsődei ellátás keretében nyújtott gondozásra is megállapíthat személyi térítési díjat - Kiskőrös Város Képviselő testülete a 2012. március 28-i ülésén elfogadta és 2012. április 1-től bevezetésre került az étkezési díj mellett a 250.- Ft/nap gondozási díj megállapítása.
Az alábbi táblázattal és az azt követő grafikon szemlélteti az intézményi térítési díj alakulását:

A szülők által fizetett térítési díjak alakulása

2011. évben

	
	Intézményi térítési díj
	Összesen

	2011. július 01. – 2011. december 31.
	600
	600


2012. évben

	
	Intézményi térítési díj
	Összesen

	2012. január 01. – 2012. január 31.
	620
	-
	620

	2012. február 01. – 2012. március 31.
	630
	-
	630


	
	Étkezési díj
	Gondozási díj

(adómentes)
	Összesen

	2012. április 01. -
	415
	250
	665

Mivel a 328/2011. (XXII.29.) Korm. rend. 9.§ szerint az intézményi térítési díj a rezsiköltséget már nem tartalmazhatja, a 250.- Ft/nap összegű bölcsődei gondozási díj megállapításával az önkormányzat pótolja a rezsiköltség megszüntetése miatti kiesést. Így növekszik intézményünk bevétele.
5.3. Gyermekjóléti szolgálat
A gyermekjóléti szolgáltatás olyan, a gyermekek érdekeit védő speciális személyes szociális szolgáltatás, amely a szociális munka módszereinek és eszközeinek felhasználásával szolgálja a gyermekek testi és lelki egészségének, családban történő nevelkedésének elősegítését, a gyermek veszélyeztetettségének megelőzését, a kialakult veszélyeztetettség megszüntetését, illetve a családból kiemelt gyermek visszahelyezését. (1997. évi XXXI. Törvény 39 § (1) bekezdés)
Feladat a gyermekek testi, lelki egészségének, családban történő nevelésének elősegítése érdekében: 

· a gyermeki jogokról, fejlődését biztosító támogatásokhoz való hozzájutásról való biztosítás

· családtervezési, pszichológiai, nevelési, egészségügyi, mentálhigiénés és a káros szenvedélyek megelőzését célzó tanácsadás

· válsághelyzetben lévő várandós anya támogatása és a támogatásokhoz való hozzájutás segítése

· szabadidős programok szervezése

· hivatalos ügyek intézésében való segítségnyújtás

· a veszélyeztetettséget észlelő jelzőrendszer működtetése

· a veszélyeztetettséghez vezető okok feltárása, megoldási javaslat készítése

Amennyiben a kialakult veszélyeztetettség az önkéntes igénybevételen alapuló alapellátás keretein belül nem oldható meg, a gyermekjóléti szolgálat javaslatot tesz hatósági intézkedésre.
A települési önkormányzat a gyermekjóléti alapellátások körében 1998. február 1. napjától működteti a Gyermekjóléti Szolgálatot, amely az Önkormányzat által fenntartott Egészségügyi és Gyermekjóléti Intézmény keretén belül önálló szakmai egységként működik három családgondozóval.

A Szolgálat a város területén látja el szervezési, szolgáltatási és gondozási feladatait.
A gyermekjóléti szolgálat munkatársainak leterheltsége folyamatosan nő, az esetek egyre súlyosbodnak, melyet az alábbi grafikon is szemléltet.

A Gyermekjóléti Szolgálat szakmai tevékenysége a /2010-2011/
[image: image4.emf]Szakmai tevékenységek

0

100

200

300

400

500

600

700

800

alapellátásban

történő gondozás

védelembe vétel

átmeneti

nevelésben

összes

gondozotti

gondozott

családok száma

információnyújtás

segítő

beszélgetéstanácsadás

hivatalos

ügyekben való

családlátogatás

közvetítés más

szolgáltatásba

kapcsolattartás

koordinálása

pszichológiai

tanácsadás

szociális

válsághelyzetben

2010

2011


2011. évben a gondozási esetek száma az előző évhez képest lényegesen nem változott. Növekedést mutat viszont a védelembe vett gyermekek száma (2010-ben 24 eset, 2011-ben 34 eset). Ez az adat azt mutatja, hogy a gondozási esetek súlyosbodtak, a gyermekjóléti szolgálat családgondozói gyakran szembesülnek a szülői oldalról az együttműködési szándék hiányával, az érzelmi és fizikai elhanyagolás mellett gyakori probléma az oktatási- nevelési elhanyagolás (egyre több az 50 órát meghaladó igazolatlan iskolai hiányzásoknak a száma, melynek következménye a törvényi előírásoknak megfelelően a védelembe vétel).
A gyermekjóléti szolgálat tevékenysége a kezelt probléma típusa szerint /2010-2011/

Emelkedett a gyermeknevelési problémák száma és a gyermekintézményekbe való beilleszkedési nehézségek is jelentősen megnövekedtek. Kiugró emelkedést mutat a magatartászavar, teljesítményzavar (2010. évben 11 esetben, 2011. évben már 68 esetben fordult elő). Megduplázott a gyermekek családon belüli (fizikai vagy lelki) bántalmazása. 
( 2010-ben 12 eset, 2011-ben 26 eset fordult elő).A fenti mutatók emelkedése és a szülők életvitele, a szülői elhanyagolás, a családon belüli konfliktusok számának emelkedése a jelenlegi nehéz gazdasági helyzettel ( munkanélküliség, alacsony jövedelmek, az árak folyamatos emelkedése) szoros összefüggésben vannak.
Gyermekvédelmi jelző rendszer
A törvényi előírásoknak megfelelően a gyermekjóléti szolgálat városi gyermekvédelmi jelzőrendszert működtet, melynek tagja valamennyi gyermekkel foglalkozó intézmény és szakember ( családsegítő szolgálat, védőnői szolgálat, gyermekorvosok, óvodai-és iskolai ifjúságvédelmi felelősök, nevelési tanácsadó, pártfogó felügyelő, rendőrség, gyámhivatal.). Az ő aktív részvételükkel szükség esetén, továbbá évente 6 alkalommal szakmaközi megbeszélést és évi 1 alkalommal pedig éves tanácskozást szervez a szolgálat. Évről évre nő a jelzőrendszer által küldött jelzések száma, 2011. évben 448 jelzés érkezett, ami az előző évihez képest 30 %-os növekedést mutat.

A jelzőrendszer tagjainak aktív segítségével 2011. évben is felmérte a Gyermekjóléti Szolgálat a városban élő hátrányos helyzetű gyermekeket. A felmérés szerint városunkban 415 gyermek él hátrányos körülmények között. Sok gyermek halmozottan hátrányos helyzetben van.
A hátrányos helyzethez vezető leggyakoribb okok a lakáskörülmények, anyagi nehézségek, szülők alacsony iskolai végzettsége, fogyatékosság, egészségügyi problémák.
Kapcsolattartások koordinálása
A gyermekjóléti szolgálat külön szolgáltatási tevékenysége a kapcsolattartások koordinálása, figyelemmel arra a tényre, hogy –e szolgáltatás iránt folyamatosan igény van. 2011. évben 7 család 54 alkalommal, 166 családtagot érintve vette igénybe ezt a szolgáltatást.

Prevenciós programok, szabadidős rendezvények
2010-ben megalakult a Gyermekjóléti Szolgálat Ifjúságvédelmi és Bűnmegelőzési Munkacsoportja, mely a Kiskőrösi Rendőrkapitánysággal együttműködésben elkészítette a bűnmegelőzési és ifjúságvédelmi stratégiát.
Kiskőrös Város Gyermekjóléti Szolgálat ”Bűnmegelőzési és Ifjúságvédelmi Munkacsoportja”2011-ben megszervezte az:

· „l Másért – Lépésről lépésre a fiatalok biztonságáért”c. kiállítást, valamint a kiállítással összefüggő előadást 5-7 évfolyamos tanulók részére

· „Biztonságos Internet – valós és virtuális zaklatók”c. előadás 9-11 évfolyamos tanulók részére

· „Online veszélyforrások”c. előadás pedagógusok, ifjúságvédelmi szakemberek, érdeklődő szülők részére

2011. évben a gyermekjóléti szolgálat az alábbi programokat szervezte, illetve társszervezőként részt vett benne:

· húsvéti és karácsonyi ünnepváró kreatív foglalkozások megszervezése, lebonyolítása,

· „családi vasárnap” c. egész napos rendezvény megszervezése, lebonyolítása,

· „jogod van a jogodhoz” c. közös rendezvény a Városi Rendőr Kapitánysággal,

· „zsebi projekt” záró programján való részvétel,

· bűnmegelőzési szakmai napon való részvétel,

· hátrányos helyzetű gyermekek nyári étkeztetésének megszervezése, 9 héten keresztül,
· a városi gyermekkarácsonyt megszervezése és lebonyolítása.
Továbbra is fontos feladat a szabadidős programok szervezése, kivitelezése. E programokhoz való hozzájutás segítése az elsődleges prevenció, a szituatív bűnmegelőzés egyik legfontosabb eszköze. Amennyiben a gyermekeknek értelmes elfoglaltságot tudunk kínálni a csavargás, csellengés helyett, akkor nagyobb az esélye annak, hogy a későbbiekben nem válnak klienssé. Mintát kapnak a szabadidejük hasznos eltöltéséhez, továbbá lehetőséget egy tartalmas értékrend elsajátítására, kortárs és egyéb kapcsolatok kiépítésére az iskolán kívül.
2011-21012. évben az önkormányzat pályázatot nyert a „Szociális nyári étkeztetés”-re. A gyermekjóléti szolgálat megszervezte, lebonyolította a családgondozók aktív részvételével a hátrányos helyzetű gyermekek szünidei étkeztetését 9 héten keresztül, 100 kiválasztott, rendszeres gyermekvédelmi kedvezményben részesülő gyermek részére.
Nagy felelősség a családgondozók számára a közel 300 jogosult gyermekből kiválasztani azt a 100-at, akinek leginkább szüksége van arra, hogy legalább napi egyszer meleg ételhez jusson.
Helyettes szülői hálózat
A gyermekjóléti szolgálat szervezi és látja el a helyettes szülői szolgáltatás koordinálását, melynek keretében a társult önkormányzatok lehetőséget kapnak az átmeneti gondozásra szoruló gyermekek helyettes szülőnél való elhelyezésére. A helyettes szülői gondozás a szülő kérésére, átmenetileg, meghatározott ideig történik, mialatt a szülő felügyeleti joga nem szünetel. A hálózat kettő helyettes szülő alkalmazásával működik, négy férőhellyel. A 2010-2011-es évben a szolgáltatás igénybevételére nem került sor.

5.4. Gazdasági-műszaki csoport
Szakfeladatonkénti tagoltság:

· ügyviteli (munkaügy, pénzügy, adminisztráció) 1, 5 fő
· műszaki (karbantartó, takarítónők) 3 fő
Változás a Humán Szolgáltató Központ 2011. 06. 30-i beolvadással való megszűnése következtében:

· 1 fő részmunkaidős gazdasági ügyintéző alkalmazása, ezzel a gazdasági ügyintézői létszám 1,5 főre bővült.

·  1 fő főállású fűtő-karbantartó alkalmazása (az addigi részmunkaidős időszakos fűtő-karbantartó helyett). Ellátja a fűtő-karban tartói feladatokat, továbbá feladatkörébe tartozik az intézmény személygépkocsijának vezetése, napi karbantartása.
· 3 fő takarítónő alkalmazása az addigi 1 fő helyett (két fő takarító a Bölcsődében végzi a munkáját)
· A közmunkaprogram adta lehetőséget kihasználva minden évben 1-1 fő közmunkást foglalkoztattunk, átmeneti időre, 5 hónapra, ők az udvarosi és a takarítási munkákba segítettek be.
A bevételek és a kiadások alakulása /2010-2011/

2011. 07. 01-től a Bölcsőde új szakfeladatként került az intézményhez, ennek következtében a térítési díjak (étkezési díj) befizetése a működési bevételeinket emelik. Az MSZSZ gyermekgyógyászati szakellátás többletbevétele (OEP finanszírozás) is mutatta ennek a szolgáltatásnak a fontosságát a vidéki gyermekek körében, ami OEP többletfinanszírozást eredményezett.

A személyi juttatások nagyfokú változását az új szakfeladatok (gyermekjóléti szolgáltatás, bölcsőde) bővülése eredményezte. Ennek megfelelően változtak a munkaadói járulékok is. A fogyasztói árindex 4 % fölé emelkedése és a szakfeladatok bővülése a dologi kiadások növekedésében is szerepet játszott.
Nagy figyelmet fordítunk a takarékos gazdálkodásra. A táppénzen és szülési szabadságon lévő kollégák munkáját belső helyettesítéssel látjuk el, - a törvény adta lehetőségeken belül - ami bér-és járulék csökkenést eredményez. Új munkatárs felvétele esetén igyekszünk pályakezdőt alkalmazni (START kártyás foglalkoztatás, közalkalmazotti bértábla), hiszen sok esetben ez is bérmegtakarítást jelent.

Az energiafelhasználás tekintetében 24 órás programozott fűtés alkalmazunk, ami szabályozza a takarékosabb működést. 
Az intézmény gépkocsijának üzemeltetésénél nagy figyelmet fordítunk az összehangolt igénybevételre. A védőnők és a gyermekjóléti családgondozók előre megbeszélt időpontban, közösen mennek családlátogatásra.
Szakmai anyagok vásárlásánál körültekintően járunk el és a legkedvezőbb áron szerezzük be azokat.

A pályázati kiírásokat figyelemmel kísérjük, a társintézményekkel kapcsolatot tartunk és tájékoztatjuk egymást a lehetőségekről. 

Az Egészségügyi és Gyermekjóléti Intézmény kibővült feladatait a törvényi előírások betartásával, a szakmai munka színvonalának megőrzésével és a lakossági igények maximális figyelembe vételével látja el a jövőben is.
Kiskőrös, 2012. október 26.









dr. Kállayné Major Marina

